Norman Foster

Sir Norman Foster (Stockport, Manchester Handia, 1935eko ekainaren 1a - ) britainiar arkitektoa da.

Manchester-eko unibertsitatean arkitektura eta hirigintza ikasi zituen eta 1961ean diplomatu. 1964an arkitektura agentzia bat sortu zuen, Team 4 zeritzana, Wendy Cheeseman Foster (emaztea), Gorgie Wolton eta Richard Rogers arkitektoekin. 1967 arte jarraitu zuen agentzia horretan, Foster Associates sortu zuen arte emaztearekin batera. Berak egin zituen Londresen dauden estudioko planoak, lehenengoz 1972an eta bigarrenez 1981ean.

1968 eta 1983 artean Buckminster Fuller arkitektoarekin elkarlanean aritu zen hainbat proiektutan.

Egun, agentzia berean egiten du lan, orain Foster and Partners deritzana, beste arkitekto eta langile askorekin batera. Urtero hainbat proiektu egiten ditu, altzarigintza eta barrualdeko dekorazioarekin batera.

Euskal Herrian ezaguna egin da bere agentziak Bilboko Metroa deseinatu zuelako. Beronen beirazko sarrerak, lurrean sartzen diren hodi eliptiko itxurakoak, fosterito izenez ezagunak dira herritarren artean, Foster beraren abizenaren txikigarri gisa.

1999 urtean Pritzker Saria jaso zuen.

Lan garrantzitsuak

Euskal Herrian 
 1995 : Bilboko Metroa, Bilbo, (zatika inauguratua, oraindik guztiz amaitu gabe)

Munduan 
 1972 : Foster Associates Studio, Fitzroy Street, Londres, Erresuma Batua
 1981 : Foster Associates Studio, Great Portland Street, Londres, Erresuma Batua
 1982 : Renault taldearen biltegi nagusia, Swindon, Erresuma Batua
 1985 : BBC Radio Centre, Londres, Erresuma Batua
 1986 : Hong Kong Shanghai Bank, Hong Kong, Txina
 1990 : ITN egoitza nagusia, Londres, Erresuma Batua 
 1991 : Mendeko dorrea (Century tower), Tokio, Japonia 
 1991 : Londres Stansted aireportua, Essex, Erresuma Batua 
 1993 : Carré d'Art kultura etxea, Nîmes, Frantzia 
 1995 : NTT Broadcasting Centre, Nagano, Japon
 1995 : Zuzenbide Fakultatea, Cambridge, Erresuma Batua 
 1997 : Imperial War Museum, Duxford, Cambridgeshire, Erresuma Batua 
 1997 : Ipar Westfaliako Desein Zentroa 8(Design Zentrum Nordrhein Westfalen), Essen, Alemania
 1997 : Commerzbank Dorrea, Frankfurt, Alemania, Europako etxe orratz handiena, 258,7 metro dituena (300 antenarekin). Alboko Messeturm dorrea gainditzen du, lehen Europako handiena zena.
 1998 : Samsung Motors Bulego eta Erakusgela, Hego Korea
 1998 : Hong Kong-eko nazioarteko aireportua, Chek Lap Kok, Hong Kong
 1999 : Reichstag Alemaniako Parlamentuaren Eraberritze osoa, Berlin, Alemania 
 2000 : Museo Britainiarraren (British Museum) patio nagusiaren estalkia, Londres, Erresuma Batua 
 2001 : Milurteko Zubia (Millennium Bridge), Londres, Erresuma Batua 
 2002 : Londresko Udaletxea, Londres, Erresuma Batua 
 2002 : Her Majesty's Treasury Redevelopment, Whitehall, Londres, Erresuma Batua
 2002 : Musika Zentroa, Gateshead, Erresuma Batua 
 2003 : Chesa Futura, Saint-Moritz, Suitza
 2004 : Epaitegi Gorena, Singapur
 2004 : Swiss Re bulego dorrea, Londres, Erresuma Batua
 2005 : Millauko Bidezubia, Midi-Pyrénées, Frantzia

 1996-2006 Wembley Estadio Nazionala, Londres, Erresuma Batua (eraikitzen)

Sariak eta izendapenak 

 1991 : Arkitekturako Akademia Frantsesaren urrezko domina
 1994 : Arkitekto Amerikarren Institutuko urrezko domina (AEB)
 1994 : Arte eta Letretako Ordenako kidea (Frantziako Kultura Ministerioa)
 1997 : Merituaren Ordena (Erresuma Batua)
 1999 urtean Pritzker Saria

 Royal College of Art-en kidea
 Royal Institute of British Architects-en kidea
 Foundation of London-en kidea
 Architectural Association in London-en lehendakari-ordea

Kanpo loturak 

 Norman Foster & Partners agentzia
 Norman Foster ARCHIGUIDE gunean

Norman Foster
Manchester Handiko jendea
Arteetako Asturiasko Printzesa saridunak
Erresuma Batuko diseinatzaileak
Etxe orratzen arkitektoak
Knights Bachelor